《不及出侍秋江夜饮》
明代·黄廷用

病魔今喜遇知音，拾笔凉窗试短吟。旅夜钟声来远寺，谁家砧响隔疏林。

揽衣欲往怀千结，却屧无缘酒半斟。抚几阶前蛩唧唧，孤灯剔尽落花深。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。